《参政宣献楼公挽歌辞 其二》
宋代·史弥宁

子公书问走舆台，公独山林挽不回。人道旬瑜须径去，谁知李泌却重来。

传芳谢砌芝兰粲，在处膺门桃李开。无愧可攻心事好，底教生死不荣哀。

作者简介：史弥宁，字安卿，鄞县人。生卒年均不详，约宋宁宗庆元末前后在世。嘉定中，以国子监生莅春坊事，带阁门宣赞舍人。知邵阳。弥宁著有诗集友林乙稿一卷，《四库总目》传于世。